ເຂົ້າສານ ທີ່ໄດ້ຮັບມາ ເພື່ອຊ່ອຍເຫຼືອ ຜູ້ປະສົບ ໄພນ້ຳຖ້ວມ ຍັງເຫຼືອຢູ່ ບໍ່ເກີນ 6 ເດືອນ
ປະຊາຊົນຜູ້ປະສົບໄພຄົນນຶ່ງ ທີ່ພັກອາໄສ ຢູ່ສະຖານຮອງຮັບຊົ່ວຄາວ ເທດສະບານ ເມືອງສະໜາມໄຊ ໄດ້ໃຫ້ການຢືນຢັນວ່າ “ທາງຂັ້ນເທິງ ກະເບິ່ງແຍງ ດີພໍສົມຄວນຢູ່ ໂດຍສະເພາະ ເປັນອາຫານການກິນ”
ຄະນະສະເພາະກິດເພື່ອການກູ້ໄພສຸກເສີນລະດັບຊາດ ຍັງມີເຂົ້າສານທີ່ໄດ້ຮັບຈາກ ການບໍລິຈາກຂອງໜ່ວຍງານຕ່າງໆ ສຳລັບໃຫ້ການຊ່ອຍເຫຼືອຜູ້ປະສົບໄພນ້ຳຖ້ວມ ທີ່ເມືອງສະໜາມໄຊ ໄດ້ອີກບໍ່ເກີນ 6 ເດືອນ ທ່ານຄຳຫວັນ ຈັນທະໂຄດ ຫົວໜ້າພະແນກອຸດສາຫະກຳ ແລະການຄ້າ ແຂວງອັດຕະປື ຖະແຫລງຢືນຢັນວ່າ ການຊ່ອຍເຫຼືອຜູ້ປະສົບໄພນ້ຳຖ້ວມ ຈາກກໍລະນີເຂື່ອນໄຟຟ້າ ເຊປຽນ-ເຊນ້ຳນ້ອຍແຕກ ຢູ່ທີ່ເຂດເມືອງສະໜາມໄຊໃນແຕລະວັນນັ້ນ ຈະຕ້ອງໄດ້ຕອບ ສະໜອງເຂົ້າສານໃຫ້ກັບຜູ້ປະສົບໄພໃນປະລິມານ ສະເລ່ຍເຖິງ 10 ໂຕນ ທີ່ໄດ້ຮັບ ຈາກການບໍລິຈາກຂອງພາກສ່ວນຕ່າງໆ ທັງໃນແລະຕ່າງປະເທດ ນັບຕັ້ງແຕ່ວັນທີ 24 ກໍລະກົດ 2018 ເປັນຕົ້ນມາ ຫາກແຕ່ມາເຖິງປັດຈຸບັນ ກໍປາກົດວ່າ ປະລິມານເຂົ້າສານ ທີ່ໄດ້ຈາກການບໍລິຈາກດັ່ງກ່າວ ຍັງຄົງເຫຼືອ ສຳລັບໃຫ້ການຊ່ອຍເຫຼືອແກ່ຜູ້ປະສົບໄພ ນ້ຳຖ້ວມ ທີ່ເມືອງສະໜາມໄຊ ໄດ້ຕໍ່ໄປອີກບໍ່ເກີນ 6 ເດືອນເທົ່ານັ້ນ ຈຶ່ງເຮັດໃຫ້ຄະນະ ສະເພາະກິດເພື່ອການກູ້ໄພສຸກເສີນລະດັບຊາດ ຈະຕ້ອງໄດ້ຈັດຫາເຂົ້າສານມາເພີ້ມ ເຕີມໃຫ້ພຽງພໍ ກັບຄວາມຕ້ອງການຂອງຜູ້ປະສົບໄພ ໂດຍສະເພາະແມ່ນຜູ້ປະສົບໄພ ນ້ຳຖ້ວມ ຢ່າງໜັກໜ່ວງທີ່ສຸດ ໃນ 6 ບ້ານນັ້ນ ດັ່ງທີ່ ທ່ານຄຳຫວັນ ໄດ້ໃຫ້ການຢືນຢັນວ່າ: ທັງນີ້ ໂດຍເມືອງສະໜາມໄຊທີ່ໄດ້ຮັບຜົນກະທົບຈາກໄພນ້ຳຖ້ວມ ທີ່ເກີດຈາກກໍລະນີ ເຂື່ອນເຊປຽນ-ເຊນ້ຳນ້ອຍແຕກໃນຄັ້ງນີ້ ນັບເປັນເມືອງນຶ່ງ ທີ່ທຸກຍາກທີ່ສຸດ ໃນແຂວງ ອັດຕະປື ໂດຍມີ 40 ບ້ານ 6,771 ຄອບຄົວມີພົນລະເມືອງທັງໝົດ 36,000 ກວ່າຄົນ ໃນນີ້ກໍມີບ້ານທີ່ຖືກກະທົບຈາກໄພນ້ຳຖ້ວມ 13 ບ້ານ ມີ 2,717 ຄອບຄົວ ຫຼື 13,067 ຄົນ ໂດຍທີ່ໄດ້ຮັບຜົນກະທົບທັງ 100 ເປີເຊັນ ນັ້ນມີ 6 ບ້ານ ຄືບ້ານຫີນລາດ ບ້ານສະໜອງ ໃຕ້ ບ້ານທ່າຫີນ ບ້ານໃໝ່ ບ້ານທ່າແສງຈັນ ແລະ ບ້ານໃຫຍ່ແທ ຊຶ່ງມີປະຊາກອນ ລວມ ກັນ 1,611 ຄອບຄົວ 7,095 ຄົນ ທີ່ຍ້າຍມາຢູ່ເຂດປອດໄພ 6 ຈຸດ ຄື ເທດສະບານເມືອງ ສະໜາມໄຊ ບບ້ານຕອມຍອດ ບ້ານດອນບົກ ບ້ານປີນດົງ ບ້ານດອນທົດ ແລະ ໂຮງຮຽນ ມັດທະຍົມສົມບູນຈັນທາ ໂດຍອຳນາດການປົກຄອງເມືອງສະໜາມໄຊ ໄດ້ມອບເງິນຊ່ອຍ ເຫຼືອ ເບື້ອງຕົ້ນ ໃຫ້ກັບຜູ້ປະສົບໄພດັ່ງກ່າວແລ້ວ ຄອບຄົວລະ 5 ແສນກີບ ຫາກແຕ່ວ່າ ກໍຍັງບໍ່ພຽງພໍກັບຄວາມຕ້ອງການໃນຊີວິດ ທີ່ເປັນຈິງ ດັ່ງທີ່ປະຊາຊົນຜູ້ປະສົບໄພຄົນນຶ່ງ ທີ່ພັກອາໄສ ຢູ່ສະຖານຮອງຮັບຊົ່ວຄາວ ເທດສະບານເມືອງສະໜາມໄຊ ໄດ້ໃຫ້ການຢືນ ຢັນວ່າ: ສ່ວນທ່ານສອນໄຊ ສີພັນດອນ ຮອງນາຍົກລັດຖະມົນຕີ ໃນຖານະຫົວໜ້າຄະນະກຳ ມະການ ສະເພາະກິດແກ້ໄຂໄພພິບັດລະດັບຊາດ ໄດ້ຖະແຫລງຢືນຢັນວ່າ ການເກັບກຳ ຂໍ້ມູນຢ່າງລະອຽດ ກ່ຽວກັບການເສຍຫາຍຂອງປະຊາຊົນ ທີ່ປະສົບໄພນ້ຳຖ້ວມ ຈາກ ກໍລະນີເຂື່ອນໄຟຟ້າເຊປຽນ-ເຊນ້ຳນ້ອຍແຕກ ນັບຈາກວັນທີ 23 ກໍລະກົດ 2018 ຍັງສືບ ຕໍ່ຢູ່ເລື້ອຍມາ ຈົນເຖິງປັດຈຸບັນດ້ວຍເປົ້າໝາຍທີ່ຈະນຳເອົາ ຂໍ້ມູນທີ່ໄດ້ຈາກການລົງໄປ ເກັບກຳໃນພື້ນທີ່ປະສົບໄພຕົວຈິງນັ້ນ ເພື່ອມານຳໃຊ້ປະກອບໃນການຮຽກຮ້ອງເອົາຄ່າ ເສຍຫາຍ ຈາກກຸ່ມລົງທຶນກໍ່ສ້າງເຂື່ອນໄຟຟ້າເຊປຽນ-ເຊນ້ຳນ້ອຍ ໃຫ້ກັບຜູ້ປະສົບໄພ ຈາກເຂື່ອນແຕກໃຫ້ໄດ້ ຢ່າງເໝາະສົມ ກັບສະພາບການເສຍຫາຍຕົວຈິງ ຍຶ່ງໄປກວ່ານັ້ນ ກໍຍັງຈະຕ້ອງມີການສຶກສາ-ສຳຫລວດ ເພື່ອວາງຜັງເມືອງໃໝ່ທັງໝົດດ້ວຍ ໂດຍສະ ເພາະແມ່ນ ຢູ່ທີ່ເຂດເມືອງສະໜາມໄຊ ທີ່ຕ້ອງປະສົບໄພນ້ຳຖ້ວມທັງເມືອງນັ້ນເອງ ໂດຍໃນປັດຈຸບັນ ທາງການລາວ ກຳລັງເລັ່ງການກໍ່ສ້າງທີ່ພັກອາໄສຊົ່ວຄາວ ແລະຈັດສັນ ທີ່ຢູ່ອາໄສຢ່າງຖາວອນ ໃຫ້ຜູ້ປະສົບໄພ ໂດຍທາງການແຂວງອັດຕະປື ກໍໄດ້ເລືອກເອົາ ບ້ານໜອງບົກ ບ້ານຕອມຍອດ ແລະບ້ານດົງບາກ ເປັນເຂດປຸກສ້າງທີ່ພັກອາໄສຊົ່ວຄາວ ໃນເນື້ອທີ່ກວ້າງ 20 6 ເຮັກຕາ ຊຶ່ງການດຳເນີນງານໄດ້ຄືບໜ້າແລ້ວ ເກີນກວ່າ 60 ເປີ ເຊັນ ສ່ວນການປຸກສ້າງທີ່ຢູ່ອາໄສຖາວອນໃນເນື້ອທີ່ 135 ເຮັກຕານັ້ນ ກໍຈະໄດ້ຈັດສັນ ແລະ ກໍ່ສ້າງເຮືອນທີ່ມີຂະໜາດກວ້າງ 20 ແມັດ ຍາວ 40 ແມັດ ໃຫ້ແຕ່ລະຄອບຄົວ ທີ່ ປະສົບໄພ ດັ່ງກ່າວ ຊຶ່ງຖືເປັນຄວາມຮັບຜິດຊອບ ຂອງກຸ່ມຜູ້ລົງທຶນໃນໂຄງການເປັນ ສຳຄັນ